CELEX: 32013D0470
Language: bg
Date: 2013-09-20 00:00:00
Title: 2013/470/ЕС: Решение за изпълнение на Комисията от 20 септември 2013 година за изменение на решения 2010/470/ЕС и 2010/472/ЕС по отношение на ветеринарно-санитарните изисквания във връзка с болестта скрейпи относно търговията и вноса в Съюза на сперма, яйцеклетки и ембриони от овце и кози (нотифицирано под номер C(2013) 5917)  текст от значение за ЕИП

24.9.2013   
            
            
               BG
            
            
               Официален вестник на Европейския съюз
            
            
               L 252/32
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 20 септември 2013 година
   за изменение на решения 2010/470/ЕС и 2010/472/ЕС по отношение на ветеринарно-санитарните изисквания във връзка с болестта скрейпи относно търговията и вноса в Съюза на сперма, яйцеклетки и ембриони от овце и кози
   (нотифицирано под номер C(2013) 5917)
   (текст от значение за ЕИП)
   (2013/470/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 11, параграф 2, четвърто тире, член 11, параграф 3, трето тире, член 17, параграф 2, буква б), член 18, параграф 1, първо тире и уводното изречение и буква б) на член 19 от нея,
   като има предвид, че:
   
               (1)
            
            
               В Решение 2010/470/ЕС на Комисията (2) са определени образците на ветеринарни сертификати за търговия в рамките на Съюза inter alia с пратки от сперма, яйцеклетки и ембриони от овце и кози. Съответните образци на ветеринарни сертификати са определени в приложения III и IV към въпросното решение.
            
         
               (2)
            
            
               В Решение 2010/472/ЕС на Комисията (3) са определени, inter alia, изискванията за сертифициране по отношение на вноса в Съюза на пратки от сперма, яйцеклетки и ембриони от овце и кози. Съответните образци на ветеринарни сертификати са определени в част 2 на приложение II и част 2 на приложение IV към въпросното решение.
            
         
               (3)
            
            
               С Регламент (ЕО) № 999/2001 на Европейския парламент и на Съвета (4) се определят правила за превенция, контрол и ликвидиране на трансмисивни спонгиформни енцефалопатии („ТСЕ“) при говедата, овцете и козите. Правилата за търговията с живи животни, сперма и ембриони в рамките на Съюза са определени в глава А от приложение VIII към въпросния регламент. Освен това в приложение IX към същия регламент са определени условията за вноса на живи животни, ембриони, яйцеклетки и продукти от животински произход в Съюза.
            
         
               (4)
            
            
               В светлината на новите научни сведения Регламент (ЕО) № 999/2001 беше изменен с Регламент (ЕС) № 630/2013 на Комисията (5). С измененията на Регламент (ЕО) № 999/2001 са премахнати повечето ограничения по отношение на нетипичната скрейпи. Също така с тях правилата относно търговията и вноса в Съюза на овце и кози и на сперма и ембриони от тях се привеждат в съответствие със стандартите на Световна организация за здравеопазване на животните (OIE), така че да бъде отразен по-строгият подход по отношение на класическата скрейпи.
            
         
               (5)
            
            
               Поради това е необходимо образците на ветеринарни сертификати за търговия в Съюза с пратки от сперма, яйцеклетки и ембриони от овце и кози, определени в приложения III и IV към Решение 2010/470/ЕС, и образците на ветеринарни сертификати за внос в Съюза на пратки от сперма, яйцеклетки и ембриони от овце и кози, определени в приложения II и IV към Решение 2010/472/ЕС, да бъдат изменени, така че да отразяват изискванията, определени в Регламент (ЕО) № 999/2001, изменен с Регламент (ЕС) № 630/2013.
            
         
               (6)
            
            
               Поради това решения 2010/470/ЕС и 2010/472/ЕС следва да бъдат съответно изменени.
            
         
               (7)
            
            
               За да се избегнат нарушения в търговията и вноса в Съюза на пратки от сперма, яйцеклетки и ембриони от овце и кози за преходен период и при определени условия следва да бъде разрешено използването на ветеринарните сертификати, издадени в съответствие с решения 2010/470/ЕС и 2010/472/ЕС във версиите им преди измененията, внесени с настоящото Решение.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложения III и IV към Решение 2010/470/ЕС се изменят в съответствие с приложение I към настоящото решение.
   Член 2
   Приложения II и IV към Решение 2010/472/ЕС се изменят в съответствие с приложение II към настоящото решение.
   Член 3
   1.   За преходен период до 31 декември 2014 г. държавите членки разрешават вноса в Съюза на пратки от:
   
               а)
            
            
               сперма от овце и кози, събрана, обработена и съхранена в съответствие с Директива 92/65/ЕИО до 31 декември 2013 г. и придружена от здравен сертификат, издаден най-късно на 31 декември 2014 г. в съответствие с образеца на здравен сертификат, определен в част А на приложение III към Решение 2010/470/ЕС, във версията му преди измененията, въведени с настоящото решение;
            
         
               б)
            
            
               яйцеклетки и ембриони от овце и кози, събрани, обработени и съхранени в съответствие с Директива 92/65/ЕИО до 31 декември 2013 г. и придружени от здравен сертификат, издаден най-късно на 31 декември 2014 г. в съответствие с образеца на здравен сертификат, определен в част А на приложение IV към Решение 2010/470/ЕС, във версията му преди измененията, въведени с настоящото решение.
            
         2.   За преходен период до 31 декември 2014 г. държавите членки разрешават вноса в Съюза на пратки от:
   
               а)
            
            
               сперма от овце и кози, събрана, обработена и съхранена в съответствие с Директива 92/65/ЕИО до 31 декември 2013 г. и придружена от здравен сертификат, издаден най-късно на 31 декември 2014 г. в съответствие с образеца на здравен сертификат, определен в раздел А от част 2 на приложение II към Решение 2010/472/ЕС, във версията му преди измененията, въведени с настоящото решение;
            
         
               б)
            
            
               яйцеклетки и ембриони от овце и кози, събрани, обработени и съхранени в съответствие с Директива 92/65/ЕИО до 31 декември 2013 г. и придружени от здравен сертификат, издаден най-късно на 31 декември 2014 г. в съответствие с образеца на здравен сертификат, определен в част 2 на приложение IV към Решение 2010/472/ЕС, във версията му преди измененията, въведени с настоящото решение.
            
         Член 4
   Адресати на настоящото решение са държавите членки.
   
      Съставено в Брюксел на 20 септември 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  Решение 2010/470/ЕС на Комисията от 26 август 2010 г. за установяване на образци на ветеринарни сертификати за търговия в Съюза със сперма, яйцеклетки и ембриони от животни от рода на конете, овцете и козите, както и с яйцеклетки и ембриони от животни от рода на свинете (ОВ L 228, 31.8.2010 г., стр. 15).
   
      (3)  Решение 2010/472/ЕС на Комисията от 26 август 2010 г. относно вноса в Съюза на сперма, яйцеклетки и ембриони от животни от рода на овцете и козите (ОВ L 228, 31.8.2010 г., стр. 74).
   
      (4)  Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (ОВ L 147, 31.5.2001 г., стр. 1).
   
      (5)  Регламент (ЕС) № 630/2013 на Комисията от 28 юни 2013 година за изменение на приложенията към Регламент (ЕО) № 999/2001 на Европейския парламент и на Съвета относно определяне на правила за превенция, контрол и ликвидиране на някои трансмисивни спонгиформни енцефалопатии (ОВ L 179, 29.6.2013 г., стр. 60).
   
      ПРИЛОЖЕНИЕ I
      Приложения III и IV към Решение 2010/470/ЕС се изменят, както следва:
      
                  1)
               
               
                  в приложение III част А се заменя със следния текст:
                  „ЧАСТ А
                  Образец на здравен сертификат IIIА за търговия в Съюза с пратки от сперма от овце и кози, събрана в съответствие с Директива 92/65/ЕИО на Съвета след 31 август 2010 г. и експедирана от одобрен център за събиране на сперма, от който произхожда спермата
                  
                     
                  
                     
                  
                     
               
            
                  2)
               
               
                  в приложение IV част А се заменя със следния текст:
                  „ЧАСТ А
                  Образец на здравен сертификат IVА за търговия в Съюза с пратки от яйцеклетки и ембриони от овце и кози, събрани или произведени в съответствие с Директива 92/65/ЕИО на Съвета след 31 август 2010 г. и експедирани от одобрен екип за събиране или производство на ембриони, от който произхождат яйцеклетките или ембрионите
                  
                     
                  
                     
                  
                     
               
            
   
      ПРИЛОЖЕНИЕ II
      Приложения II и IV към Решение 2010/472/ЕС се изменят, както следва:
      
                  1)
               
               
                  в приложение II част 2, раздел А се заменя със следното:
                  „Раздел A
                  
                  Образец 1 – Здравен сертификат за сперма, експедирана от одобрен център за събиране на сперма, от който произхожда спермата
                  
                     
                  
                     
                  
                     
                  
                     
                  
                     
                  
                     
               
            
                  2)
               
               
                  в приложение IV част 2 се заменя със следния текст:
                  „Част 2
                  
                     Образец на здравен сертификат за внос на пратки от яйцеклетки и ембриони от овце и кози